Tiltale for overvågning af andens færden via GPS, jf. straffelovens § 264b samt for overtrædelse af lov om tilhold, opholdsforbud og bortvisning, til dels jf. straffelovens § 89
Ret: Retten på Bornholm (1. instans)
Faggruppe: Straffesag — Almindelig domsmandssag
Sagsemner: Forurettede og vidner;
Personlig frihed, fred og ære;
Strafferetlige sanktioner og andre foranstaltninger;

RETTEN PÅ BORNHOLM

D O M

afsagt den 23. marts 2021

Rettens nr. 1-34/2021
Politiets nr. 2200-84451-00005-20

Anklagemyndigheden
mod
Tiltalte
CPR nr.

Der har medvirket domsmænd ved behandlingen af denne sag.

Anklageskrift er modtaget den 18. januar 2021.

Tiltalte er tiltalt for

l a).
overtrædelse af lov om tilhold, opholdsforbud og bortvisning § 21 jf. stk.
1 og stk. 2, jf. § 1, jf. straffelovens § 89,
ved under skærpende omstændigheder og som led i en systematisk og ved-
varende forfølgelse eller chikane i perioden fra 12. marts 2020 til 21. marts
2020 via en falsk facebookprofil, "Profilnavn", at have formået Vidne 1 til, på
tiltaltes vegne, at rekognoscere for Forurettedes tilste-deværelse omkring
Adresse i By, selvom Bornholms Politi
ved tilhold af 27. februar 2020 (forkyndt den 12. marts 2020) har meddelt
tiltalte et tilhold mod direkte eller indirekte at kontakte Forurettede.

1 b).
overtrædelse af straffelovens § 264 b, jf. til dels straffelovens § 89,
ved på et ukendt tidspunkt frem til den 7. juli 2020 uberettiget at have regist-
reret Forurettedes færden ved hjælp af en GPS-tracker af mærket
”Copenhagen Trackers” , der var monteret bag baglygten på hendes bil.

2.
overtrædelse af lov om tilhold, opholdsforbud og bortvisning § 21 jf. stk.
1 og stk. 2, jf. § 1, jf. straffelovens § 89,
ved under skærpende omstændigheder og som led i en systematisk og ved-
varende forfølgelse eller chikane den 8. maj 2020 efter kl. 10.30, at have
kontaktet Forurettede via sine forældre, Vidne 2 og Person, der rettede
personlig henvendelse ved Forurettedes adresse på Bornholm medbringende
gaver fra tiltalte, selvom Bornholms Politi ved tilhold af 27. februar 2020
(forkyndt den 12. marts 2020) har meddelt tiltalte et tilhold mod direkte eller
indirekte at kontakte Forurettede.

Std 75284



side 2

3.
overtrædelse af lov om tilhold, opholdsforbud og bortvisning § 21 jf. stk.
1 og stk. 2, jf. § 1, jf. straffelovens § 89,
ved under skærpende omstændigheder og som led i en systematisk og ved-
varende forfølgelse eller chikane, den 16. maj 2020 at have fremsendt en bu-
ket blomster via Interflora - med vedhæftet kort med teksten: "Vi elsker dig
mor, knus Barn 1 og Barn 2" samt "Ja jeg er anonym " og afsendernavn
"Navn" - til Forurettede på hendes privatadresse i Rønne, selvom Born-holms
Politi ved tilhold af 27. februar 2020 (forkyndt den 12. marts 2020) har
meddelt tiltalte et tilhold mod direkte eller indirekte at kontakte Forurettede.

4.
overtrædelse af lov om tilhold, opholdsforbud og bortvisning § 21 jf. stk.
1 og stk. 2, jf. § 1, jf. straffelovens § 89,
ved under skærpende omstændigheder og som led i en systematisk og ved-
varende forfølgelse eller chikane, den 22. maj 2020 kl. 18:05 og kl. 18:06
samt den 25. maj 2020 kl. 01:14 fra sit eget Tlf nr., at have ringet via Face-
time til Forurettede, ligesom han den 22. maj 2020 kl. 18:05 og kl. 19:24
sendte I-message beskeder til hende, selvom Bornholms Politi ved tilhold af
27. februar 2020 (forkyndt den 12. marts 2020) har meddelt tiltalte et tilhold
mod direkte eller indirekte at kontakte Forurettede.

5.
overtrædelse af lov om tilhold, opholdsforbud og bortvisning § 21 jf. stk.
1 og stk. 2, jf. § 1,
ved under skærpende omstændigheder og som led i en systematisk og ved-
varende forfølgelse eller chikane, den 9. juni 2020 kl. 07:34 at have frem-
sendt en e-mail fra adressen E-mailadresse 1 til Forurettedes e-mailkonto med
overskriften: "Stol på når jeg siger jeg får hjælp. Savner Jer", selvom
Bornholms Politi ved tilhold af 27. februar 2020 (forkyndt den 12. marts
2020) har meddelt tiltalte et tilhold mod direkte eller indirekte at kontakte
Forurettede.

6.
overtrædelse af lov om tilhold, opholdsforbud og bortvisning § 21 jf. stk.
1 og stk. 2, jf. § 1,
ved under skærpende omstændigheder og som led i en systematisk og ved-
varende forfølgelse eller chikane, i perioden mellem den 10. juni 2020 kl.
19.52 til 19. juni 2020 kl. 18.34 – via dating-appen "Single.dk" - at have
skrevet mindst 114 beskeder til Forurettede, selvom Bornholms Po-liti ved
tilhold af 27. februar 2020 (forkyndt den 12. marts 2020) har med-delt tiltalte
et tilhold mod direkte eller indirekte at kontakte Forurettede.

7.
overtrædelse af lov om tilhold, opholdsforbud og bortvisning § 21 jf.



side 3

stk. 1 og stk. 2, jf. § 1,
ved under skærpende omstændigheder og som led i en systematisk og ved-
varende forfølgelse eller chikane, mellem den 18. juni 2020 kl. 21.55 til 19.
juni 2020 kl. 10.42 via webmailtjenesten "netmail.dk", at have skrevet 3 e-
mails fra sin private iPhone til Forurettedes e-mailadresse, selvom Bornholms
Politi ved tilhold af 27. februar 2020 (forkyndt den 12. marts 2020) har
meddelt tiltalte et tilhold mod direkte eller indirekte at kontakte Forurettede.

8.
overtrædelse af lov om tilhold, opholdsforbud og bortvisning § 21 jf. stk.
1 og stk. 2, jf. § 1,
ved under skærpende omstændigheder og som led i en systematisk og ved-
varende forfølgelse eller chikane, mellem den 19. og 21. juni 2020 at have
sendt 4 beskeder til Forurettede – via dating-appen "Single.dk", selv-om
Bornholms Politi ved tilhold af 27. februar 2020 (forkyndt den 12. marts
2020) har meddelt tiltalte et tilhold mod direkte eller indirekte at kontakte
Forurettede.

9.
overtrædelse af lov om tilhold, opholdsforbud og bortvisning§ 21 jf. stk. 1
og stk. 2, jf. § 1,
ved under skærpende omstændigheder og som led i en systematisk og ved-
varende forfølgelse eller chikane, ved i perioden 10. juli 2020 kl. 19:47 til den
16. september 2020 kl. 16:47 i mindst 60 tilfælde at have sendt mails til
Forurettedes mail "E-mailadresse 2" fra mailadressen "E-mailadresse 3,
selvom Bornholms Politi ved tilhold af 27. februar 2020 (forkyndt den 12.
marts 2020) har meddelt tiltalte et tilhold mod direk-te eller indirekte at
kontakte Forurettede.

Påstande

Anklagemyndigheden har nedlagt påstand om frihedsstraf.

Anklagemyndigheden har påstået konfiskation af følgende genstande jf.
straffelovens § 75, stk. 2:
- I-phone XS mobiltelefon
- Samsung mobiltelefon
- I-phone 7 mobiltelefon
- Emballage til GPS ”Copenhagen Trackers” med ID nummer
- Nokia mobiltelefon
- Emballage til GPS ”Copenhagen Trackers” med ID nummer
- GPS ”Copenhagen Trackers”

Tiltalte har nægtet sig skyldig i forhold 1a, 1b, 2, 6 og 9 og erkendt sig skyl-
dig i forhold 3, 4, 5, 7 og 8.



side 4

Tiltalte har protesteret imod konfiskation af en iPhone XS, en Samsung mo-
biltelefon og en iPhone 7, men ikke mod konfiskationspåstanden i øvrigt.

Forurettede har påstået, at tiltalte skal betale 20.000 kr. i tortgodtgø-relse og
har taget forbehold for yderligere erstatning.

Tiltalte har bestridt erstatningspligten og erstatningskravets størrelse.

Sagens oplysninger

Der er afgivet forklaring af Tiltalte og af vidnerne Vidne 2, Forurettede, Vidne
1, Vidne 3 og Vidne 4.

Forklaringer er lydoptaget og gengives ikke i dommen.

Tiltalte er tidligere straffet af betydning for denne sag bl.a.

ved Østre Landsrets ankedom af 18. januar 2012 efter straffelovens § 245,
stk. 1 og § 265, med fængsel i 8 måneder

ved Østre Landsrets ankedom af 21. august 2012 efter straffelovens § 252, §
266, lov om tilhold, opholdsforbud og bortvisning § 21, stk. 1, fængsel i
30 dage og efter færdselslovens § 118, jf. § 3, stk. 1, § 4, stk. 1 og § 15,
stk. 1, jf. straffelovens § 89 med en bøde på 3.000 kr. Løs-ladt den 27.
marts 2013 med en reststraf 92 dage.

ved Østre Landsrets ankedom af 5. maj 2015 efter straffelovens § 244 og §
266, med fængsel i 5 måneder. Løsladt den 18. november 2015 med en
reststraf 51 dage.

ved Østre Landsrets ankedom af 2. februar 2016 efter straffelovens § 244, jf.
§ 247, stk. 1, § 264, stk. 1, nr. 1 og § 293, stk. 2, jf. § 89, med fængsel i
2 måneder. Løsladt den 16. juni 2016

ved Retten på Bornholms dom af 12. maj 2020 efter lov om tilhold, op-
holdsforbud og bortvisning § 21, stk. 1 og stk. 2, jf. § 1, med en bøde på
1.000 kr.

ved Østre Landsrets ankedom af 26. maj 2020 efter straffelovens § 244, jf. §
247, stk. 1, med fængsel i 5 måneder.

Tiltalte har om sine personlige forhold forklaret, at i forhold til person-
undersøgelsen er der sket den ændring, at han er flyttet sammen med sin kæ-
reste. Hun har to børn på 3 og 5, der er flyttet med. Han har fået et flexjob 12
timer om ugen. Det er blevet bedre i forhold til at være selvhjulpet. Han har
stadig hjemmevejleder. Han går selv i noget træning for sit tempera-



side 5

ment, og han skal begynde til Anger Management i næste uge. Han blev
spurgt, om han ville deltage, hvilket han gjorde. Han er fortsat medicineret.
Han har været indlagt en gang mere i september 2020 af samme årsag, der
skyldes de anmeldelser, der kommer fra Forurettede og hendes familie. Da de
var retten i sidste uge, blev han på Facebook hængt ud af Forurettede.

Rettens begrundelse og afgørelse

Ad forhold 3, 4, 5, 7 og 8
Tiltalte har uden forbehold erkendt sig skyldig i forhold 3, 4, 5, 7 og 8. Til-
ståelsen støttes af de oplysninger, der i øvrigt foreligger. Det er derfor be-vist,
at tiltalte er skyldig i disse forhold.

Ad forhold 2
Retten finder det ikke bevist, at tiltalte har skrevet brevet, der var vedlagt le-
getøjet, der var tilsigtet tiltaltes datter. Tiltalte har erkendt at have været på
Bornholm den 8. maj 2020, men ikke at have nærmet forurettedes bopæl,
udover at have sat sin mor af i nærheden deraf.

Retten finder, at tiltalte ikke derved i dette enkeltstående tilfælde har over-
trådt det meddelte tilhold, hvorfor tiltalte frifindes i dette forhold.

Ad forhold 1a, 1b, 6 og 9 - generelt
Tiltalte er ved tilhold forkyndt den 12. marts 2020 meddelt forbud mod at
kontakte forurettede "personligt, mundtligt eller skriftligt, heller ikke ved e-
mails, sms'er, beskeder via sociale netværk eller lignende", ligesom han hel-
ler "på anden måde kontakte eller følge efter hende" eller "kontakte hende
indirekte, f.eks. ved at skrive om hende på internettet."

Ved den blotte læsning af de beskeder, der er sendt i forhold 1 på messen-ger,
i forhold 6 på single.dk og i forhold 9 på mail fra adressen E-mailadresse 4
fremstår det klart ud fra indholdet og stavemåder, at disse er sendt af samme
person, hvortil bemærkes, at samme sætningskonstruktio-ner og stavemåder
går igen i de af tiltalte erkendte forhold 5, 7 og 8.

Ad forhold 1a
Facebook profilen "Profilnavn" relaterer sig til en mailadresse, der er op-rettet
fra tiltaltes IP adresse, og som i øvrigt går igen i det af til-talte erkendte
forhold 3.

Retten finder det herefter og med henvisning til det oven for anførte om be-
skedernes indhold bevist, at tiltalte har oprettet profilen og derigennem for-
mået Vidne 1 til at rekognosere for sig omkring forurettedes fær-den og
ophold, og derved overtrådt det meddelte tilhold.

Tiltaltes findes derfor skyldig i dette forhold.



side 6

Ad forhold 1b
Under ransagningen hos tiltalte fandt politiet to æsker til GPS trackere af
mærket Copenhagen Trackers. Koster 5 relaterer sig til en GPS lokaliseret på
Langeland, der var tilknyttet en konto oprettet med mailadressen E-
mailadresse 4. Den anden æske relaterede sig ikke til en specifik GPS tracker.
Til den oprettede konto var tilknyttet en anden GPS, som efter det forelagte
må antages at være den, som forurettede indlevede til Bornholms Politi den 7.
juli 2020. Hertil kommer, at der på tiltaltes telefoner var ind-stalleret app,
registreret bogmærke og loginoplysninger til Copenhagen Trackers.

Retten finder det under disse omstændigheder bevist, at det er tiltaltes GPS
tracker, og at det er tiltalte, der har monteret GPS trackeren på forurettedes bil,
hvilket understøttes af, at tiltalte i forhold 1a på et tidligere tidspunkt har
anmodet Vidne 1 om at søge efter en GPS tracker lignende gen-stand.

Tiltaltes findes herefter skyldig i dette forhold.

Ad forhold 6 og 9
Retten finder det som oven for anført bevist, at det er samme person - tiltalte
- der har skrevet beskederne i forhold 1a, 6 og 9 og i de erkendte forhold 5, 7
og 8, ligesom profilen på single.dk er oprettet med tiltaltes mailadresse. Ret-
ten lægger derfor - uanset at der ikke er sammenfald mellem den anvendte IP
adresse ved oprettelsen af profilen og tiltaltes fast IP adresse - til grund, at det
er tiltalte, der har oprettet profilen og sendt beskederne.

Det må hertil lægges grund, at det er tiltalte, der har sendt beskederne fra E-
mailadresse 5, hvilket også understøttes af, at denne mail har været anvendt til
den konto, der er oprettet hos Copenhagen Trackers, den tracker, man har
fundet æsken til hos tiltalte, og den GPS, der beror hos Bornholms politi, har
været tilknyttet.

Tiltalte findes herfter også skyldig i disse to forhold.

Tiltalte frifindes således i forhold 2 og findes skyldig i overensstemmelse med
den rejste tiltale i de øvrige forhold.

Straffen fastsættes til fængsel i 6 måneder, jf. lov om tilhold, opholdsforbud
og bortvisning § 21, jf. stk. 1 og stk. 2, jf. § 1, og straffelovens § 264 b, jf. til
dels straffelovens § 89.

Retten har lagt vægt på antallet af forhold, at tiltalte tidligere flere gange er
straffet for overtrædelse af tilhold, og at tiltalte også i en længere periode har
fulgt forurettedes færden med en GPS tracker.

Retten finder, uanset at tiltalte på opfordring er begyndt i behandling, herun-



side 7

der Anger Management, ikke grundlag for at gøre straffen helt eller delvist
betinget.

Retten tager påstanden om konfiskation til følge, jf. straffelovens § 75, stk. 2.

Ad godtgørelse
Retsformandens finder, at de forhold, som tiltalte er fundet skyldig i, ikke har
en sådan grovhed og en sådan systematisk karakter, at det udgør en så-dan
retsstridig krænkelse af forurettedes frihed, fred, ære eller person, at det kan
føre til en godtgørelse efter erstatningsansvarslovens § 26, stk. 1, hvor-for
påstanden om tortgodtgørelse ikke tages til følge. Retten har herved også lagt
vægt på den begrænsede skade og de begrænsede følger, forholdene har haft
for forurettede.

Thi kendes for ret:

Tiltalte straffes med fængsel i 6 måneder.

Hos tiltalte konfiskeres 1 iPhone XS, 1 Samsung mobiltelefon, 1 iPhone 7, 2
emballager til GPS-tracker af mærket ”Copenhagen Trackers” , 1 Nokia mo-
biltelefon og 1 GPS-tracker af mærket Copenhagen Trackers”

Tiltalte skal betale sagens omkostninger.

Tiltalte frifindes for påstanden om tortgodtgørelse.

Dommer